
Pihlajan omavalvontasuunnitelman seurantaraportti 1.5-31.8.2026

Johdanto 

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5-31.8.2026

1. Asiakaskokemus ja osallisuus 

Viimeisimmän asiakaskyselymme, toteutettu 4/2025, perusteella 37,5 % asiakkaistamme ovat melko tyytyväisiä ja 58,5,% erittäin tyytyväisiä palveluiden toteutumiseen ja siihen, että heidät kohdataan yksilöllisesti ja heillä on mahdollisuus osallistua asiakaskokouksiin ja toiminnan suunnitteluun. Erittäin tyytyväisten asiakkaiden osuus kasvoi syksyisestä 13%.

Toimintaa kehitetään yhteistyössä asiakkaiden kanssa. Toiveita ja ajatuksia kartoitetaan asiakkaiden kanssa viikoittain pidettävissä yhteisökokouksissa (asiakasraati). Saadut palautteet viedään edelleen käsittelyyn henkilöstön viikkopalavereihin. Asiakkaiden toiveissa on ollut mm. musiikkia ja yhteislaulua, pelejä, käsitöitä, taidetta, ulkoilua ja retkiä lähiympäristössä.
 
Kartoitamme aktiivisesti asiakkaiden mahdollisuuksia toimia vertaisohjaajan roolissa ryhmätoiminnassa. Asiakkaita innostetaan osallisiksi ylläpidollisiin töihin tilojen suunnittelussa, järjestelyssä ja tarjottavien valmistamisessa.

Huomioimme patotavoitteiden kautta nousseita asiakkaiden yksilöllisiä toiveita toiminnan kehittämisessä. Toimintaa pyritään myös joustavasti muuttamaan tilanteen mukaan päivittäin esille nousevien toiveiden mukaisesti. 

2. Toiminnan laadun arviointi

Tulevalla kaudella käymme päivittäin läpi poikkeamat, jotka kirjataan raportointijärjestelmään ja käsitellään yhdessä henkilöstön viikkokokouksissa. Tavoitteenamme on, että jokaiselta päivältä kirjataan vähintään yksi poikkeama.

Toiminnan laatua seurataan viikoittain pidettävissä yhteisökokouksissa ja ne käydään viikkopalaverissa läpi. Yhteisökokouksessa asiakkaita rohkaistaan myös antamaan asiakaspalautetta ja toiminnan kehittämisideoita. Esille noussutta palautetta ja ideoita hyödynnetään edelleen viikoittain vaihtuvan ohjelman laadinnassa.

Anonyymia palautetta varten on eteiseen sijoitettu palautelaatikko. Tiedotamme palautelaatikosta ja kannustamme sen käyttöön yhteisökokouksissa. Lisäksi hyödynnämme asiakaskyselyn tuloksia ja palautetta toiminnan suunnittelussa.


3. Henkilöstötilanne

Henkilöstössä muutoksia kevään ja kesän aikana. Henkilöstövahvuuksien jakautuminen: Sosionomi 60% (sijaisresurssi), avustava työntekijä 80%, Lähihoitaja 100% yhteisöpedagogi/lähihoitaja 50% kenttätyö/50% hallinnollinen. Avustava työntekijä 20%. Avustava työntekijä (palkkatuki) 60%. Yhteensä 3,40. 

Suoritetut koulutukset:

Kohtaamistaide (4pv) 

Tulevat koulutukset

EA 2 työntekijää

4. Onnistumiset

Asiakkaat siirretty onnistuneesti kanta järjestelmään ja kirjaukset aloitettu.

Oma ohjaajamalli alustettu kesän aikana ja otettu käyttöön koko tiimin kesken syyskuun alusta. Patojen päivitykset ja ajantasaiset asiakkaiden tavoitteet käydään jatkossa läpi viikkopalavereissa 3 asiakasta/viikko. Laadittu pato prosessin ja asiakkaiden tavoitteiden seurannan malli.

Omavalvontasuunnitelmaa päivitetty yhteistyössä henkilöstön kanssa. 
Joustavat matalan kynnyksen retket aloitettu osana viikoittaista toimintaa. EU vammaiskortti ja/tai HSL:n oikeus avustajaan kortti ohjeistettu hankittavaksi mahdollisuuksien mukaan asiakkaiden verkostoille. Tämä mahdollistaa julkisten liikenne välineiden käytön pääkaupunkiseudun kohteissa kuten museot, näyttelyt ja nähtävyydet. 

Yksikössä saatu käyttöön toimiva, asiakkaille saavutettava ja kattava kierrätys astiasto.

Palkkatuella työskentelevän avustavan työntekijän tehtävänkuva selkeytynyt ja hänet on saatu mukaan päivittäiseen toimintaan.

Asiakkaat ovat asiakaskyselyn perusteella erittäin tyytyväisiä toimintaan ja sen sisältöön sekä kokevat yhteisön mieleisenä. Yhteisökokoukset pidetty viikoittain ja asiakkaiden toiveet on huomioitu toiminnan suunnittelussa. 

Asiakkaat osallistuvat ylläpidollisiin töihin. Järjestely ja keittiötyöt. Asiakkailla päivittäin mahdollisuus pienryhmissä tapahtuvaan oheitoimintaan (nk. 3 ryhmä) Asiakkaiden yksilöllisiä tarpeita huomioitu järjestämällä yksilöprojekteja Esim. oman taiteen tekoa,

Kesän aikana uusittu ja maalattu naulakot asiakkaiden kanssa yhteisenä projektina. Hankittu 1 vaatetanko lisää. Uusi yhteisötaideteos aloitettu, johon pääsevät osalliseksi kaikki yksikön asiakkaat. 

Yksikössä kesän aikana 2 kieliharjoittelijaa, jotka ovat osallistuneet toimintaan tuoden sosiaalista pääomaa ja lisää ohjausresurssia pienryhmissä. Asiakkaat ovat suhtautuneet eri kulttuureihin ja kielen opetteluun myönteisesti. Osa asiakkaista auttanut Suomen kielen ymmärtämisessä.

Ohjaaja osallistunut Lauren järjestämään kohtaamistaide koulutukseen, jonka kautta saatu uusia taidemuotoja ja tekniikoita toiminnan rikastuttamiseksi.

Elokuun aikana järjestetty sarjassaan ensimmäiset Cafe Pihlaja iltapäivät, jonne on kutsuttu yksikössä lopettaneita asiakkaita. Iltapäiväkahveja jatketaan syksyllä.

Tilat sisutettu uudelleen ja järjestyksessä huomioitu lisää liikkumatilaa asiakkaille.

5. Kehittämissuunnitelmat

Vakiinnutamme omaohjaajamallia ja Patojen päivityskäytäntöjä sekä kirjaamisen sisällön tuottamista tulevalla kaudella. Tavoitteena on, että tiedot päivittyvät aikataulussa ja ovat ajantasaisia asiakkaiden tavoitteiden suhteen. Pyrimme myös yhä paremmin kuvaamaan kirjaamisissa asiakkaiden saamaa yksilöllistä palvelua.

Tarkastelemme jatkossa poikkeamia päivittäin. tavoitteena on kirjata joka päivältä yksi poikkeama. Samalla lisäämme yhteistä tietoisuutta poikkeamien perusajatuksesta jotta saamme toiminnasta ja tiimimme yhteistyöstä yhä avoimempaa, laadukasta ja toinen toista tukevaa.

Cafe Pihlaja iltapäivät ja omaisten tilaisuudet mahdollistavat avoimen kohtaamispaikan asiakkaille ja läheisille. 

Jatkamme yhteistyötä Mielekäs digi hankkeen kanssa 6 kerran kokonaisuutena tulevalla kaudella. Tavoitteena lisätä asiakkaidemme digitaitoja. Jatkamme myös yhteistyötä kv 57 yksikön Haksulan kanssa etätreffien muodossa 1 kertaa kuukaudessa.

Jatkamme yhteisötaideprojektia osallistaen siihen koko yhteisömme asiakkaita. Suunnittelemme ja toteutamme yhdessä asiakkaiden kanssa taidetila Ateljeen ja olohuonetilan taideripustuksia ja hyllyjen asettelua. 

Juuruutamme kulttuurihyvinvoinnin viitekehystä ja siihen liittyen, mm. kevyesti toteutettavien retkien roolia osaksi toimintaamme. Uusina toimintoina aloitamme erillisen taideryhmän, ilmaisuryhmän ja vertaistuellisen keskusteluryhmän. Lisäksi jatkamme yhteislaulutilaisuuksia säännöllisesti. 
Viikoittaisten yhteisökokousten kautta saatu palaute ja kokemustieto ohjaa aidosti ja reaaliaikaisesti asiakkaiden kanssa tehtävää toiminnan yhteiskehittämistä. Kehitämme pienryhmissä erityistä tukea tarvitseville asiakkaille suunnattua toimintaa jo olemassa olevien aamu- ja iltapäiväryhmien lisäksi. 

Asiakkaiden osallisuutta parannetaan edelleen innostamalla heitä mukaan ylläpidollisiin päivittäisiin tehtäviin. 

